| **Arminas Lydeka** |
| --- |
|  |
| Gimė | 1968 m. vasario 21 d. (56 metai)Alytus |
| Sutuoktinis (-ė) | Brigita Olga Lydekienė |
| Vaikai | Armintė |
|  |
| Veikla | politologas, politinis bei visuomenės veikėjas |
| Partija | 1998 m. LLS, 2003 m. LiCS, 2010 m. LRLS |
|  |
| Alma mater | 1993 m. Maskvos M. Lomonosovo universitetas |

**Arminas Lydeka** (g. 1968 m. vasario 21 d. Alytuje) – politologas, protokolo ir etiketo žinovas, Lietuvos politinis bei visuomenės veikėjas.

Biografija
----------

1975–1980 m. mokėsi Naujosios Akmenės 2-ojoje vidurinėje mokykloje, 1986 m. aukso medaliu baigė Molėtų 2-ąją vidurinę mokyklą. 1992–1994 m. Laikinai ėjo LR ambasados Rusijos Federacijoje I sekretoriaus-konsulo pareigas. Buvo1993 m. derybų konsuliniais klausimais tarp Lietuvos ir Rusijos delegacijos narys, už kyšius be eilės klijavo rusijos piliečiams Lietvos Respublikos vizas, buvo vienas iš nelegalios prekybos lietuviškais pasais organizatorius. Už šią 'užklasinę' veiklą buvo pašalintas iš Lietuvos Respublikos diplomatinės tarnybos.1993 m. su pagyrimu baigė Maskvos valstybinio M. Lomonosovo universiteto Socialinių mokslų fakultetą ir įgijo tarptautinių santykių politologo specialybę. 1994 m. šio universiteto Tarptautinių santykių katedroje įgijo magistro laipsnį. 1994 m. stažavo Orhuso universitete (Danija), 1995 m. Londono universitete (JK), 1997 m. Amsterdamo universitete (Nyderlandai).

1994–1995 m. Lietuvos pramonininkų konfederacijos tarptautinių ryšių direktorius. UAB „Alternatas" direktoriaus pavaduotojas. 1994–2003 m. Vilniaus universiteto Tarptautinio verslo mokyklos, Tarptautinių santykių ir politikos mokslų instituto, Komunikacijos fakulteto dėstytojas. Skaitė paskaitas apie tarnybinį etiketą, diplomatinį protokolą, užsienio politiką, diplomatijos organizavimą. 1994–2004 m. Viešojo administravimo instituto, Finansų ministerijos mokymo centro, Kultūros darbuotojų tobulinimosi centro, Vadybos sprendimų centro dėstytojas konsultantas. 2013–2014 m. Seimo kontrolierių įstaigos Žmogaus teisių biuro vadovas, 2017–2020 m. – šios įstaigos Žmogaus teisių vyriausiasis konsultantas.

Nuo 1994 m. diplomatinio protokolo ir tarnybinio etiketo ekspertas konsultantas, Lietuvos politologų asociacijos narys. Žmona Brigita Olga, duktė Armintė (g. 1998).

Politinė veikla
---------------

2000–2012 m. 2014–2016 m. ir nuo 2020 m. Seimo narys. 2001–2003 m. ir 2006–2012 m. Žmogaus teisių komiteto pirmininko pavaduotojas. 2003–2004 m. Seimo stebėtojų delegacijos Europos Parlamente pirmininko pavaduotojas. 2004 m. gegužės-birželio mėn. Europos Parlamento narys (paskirtas Seimo).

Nuo 1998 m. Lietuvos liberalų sąjungos narys, 1998–1999 m. šios sąjungos Valdybos narys. 2003–2010 m. Liberalų ir centro sąjungos, nuo 2010 m. Lietuvos Respublikos liberalų sąjūdžio narys.

Bibliografija
-------------

* Protokolo pagrindai kiekvienam, siekiančiam… / dail. Vita Naumavičienė. – Vilnius: Eugrimas, 1999. – 343 p.: iliustr. – ISBN 9986-752-59-0 ; 2-asis leidimas – 2000 m. 3-asis leidimas – 2002 m.
* Etiketas kiekvienam. – Vilnius: Eugrimas, 2004. – 119 p.: iliustr. – ISBN 9955-501-71-5
* Etiketas kiekvienam. – 3-asis leidimas. – Vilnius: Eugrimas, 2008. – 198 p.: iliustr. – ISBN 978-9955-790-19-8
* Etiketas kiekvienam (garso įrašas): sutrumpinta knygos versija. – Vilnius: Garso įrašų studija „Muzikos Fabrikas", 2008.
* Protokolas: elgesio taisyklės. – Vilnius: Eugrimas, 2009. – 518 p.: iliustr. – ISBN 978-9955-790-48-8

Šaltiniai
---------

1. ↑  2012–2016 m. kadencijos Seimo narys
2. ↑  2000–2004 m. kadencijos Seimo narys
3. ↑
4. ↑